b'\n_START_ARTICLE_\nThe Shining\n_START_SECTION_\nArgument\n_START_PARAGRAPH_\nJack Torrance \xc3\xa9s contractat per mantenir l\'Hotel Overlook els mesos d\'hivern, durant els quals est\xc3\xa0 buit. Al costat del seu fill Danny, que t\xc3\xa9 un estrany poder de premonici\xc3\xb3 anomenat "resplendor", i de la seva dona Wendy, es trasllada a l\'hotel, situat al mig del no-res. Per\xc3\xb2, amb l\'arribada de la neu, la carretera que els comunica amb la ciutat m\xc3\xa9s propera queda tallada, i, enmig de l\'a\xc3\xafllament, es comencen a manifestar a les habitacions de l\'hotel i en la ment del mateix Jack uns terror\xc3\xadfics poders que l\'aniran trastornant fins a convertir-lo en un psic\xc3\xb2pata. Al final acabar\xc3\xa0 morint al laberint del jard\xc3\xad de l\'hotel, totalment congelat, mentre que la Wendy i en Danny aconseguiran escapar-se d\'ell.'